П Р О Т О К О Л   № 2
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 17.01.2023 г. 

Днес, 17.01.2023 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ.

Д Н Е В Е Н   Р Е Д:

1. ОТНОСНО: Предложение от Борислав Сарафов – за главен прокурор /съгласно заповед РД-05-5104/15.12.2022 г. на главния прокурор/ за трансформиране на 1 /една/ щ.бр. за длъжност „младши специалист-счетоводител и касиер“ в 1 /една/ щ.бр. за длъжност „главен специалист-счетоводител“ в Районна прокуратура-Пазарджик. /вх. № ВСС-39/04.01.2023 г./

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ. бр. за длъжност „младши специалист-счетоводител и касиер“ в 1 /една/ щ.бр. за длъжност „главен специалист-счетоводител“ в Районна прокуратура-Пазарджик.
МОТИВИ: Съгласно длъжностното разписание в РП-Пазарджик са утвърдени 24 щ.бр. за магистрати и 32 щ.бр. за съдебни служители, съотношението съдебни служители / магистрати е ниско - 1,28 при средно за страната - 1,33/, висока натовареност за 2021 г. - 3,54 при средна за РП – 3,28. 
Към настоящия момент финансово-счетоводното обслужване се осигурява от двама служители - „главен счетоводител“ и „младши специалист-счетоводител и касиер“.
След оптимизиране структурата на районните прокуратури от 01.01.2021 г. финансовият документооборот в РП-Пазарджик е със значително увеличен обем, поради разкриването на четири териториални отделения в градовете Велинград, Панагюрище, Пещера и Пазарджик.
В тази връзка и предвид недостатъчния щат на служителите, осигуряващи финансово-счетоводното обслужване на прокуратурата, предложението за трансформация е основателно.

Разликата в размера на възнаграждението за предложената трансформация в РП-Пазарджик ще бъде финансово обезпечена за сметка на проектобюджета за 2023 г.

ВНАСЯ предложението в заседание на Прокурорската колегия на Висшия съдебен съвет, насрочено на 18.01.2022 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА

                                     ЧЛЕНОВЕ:     /п/

         КАЛИНА ЧАПКЪНОВА

              					/п/

        СТЕФАН ПЕТРОВ